L E G E

privind modificarea şi completarea articolului 4 din Legea nr.1417-XIII din 17 decembrie 1997 pentru punerea în aplicare a Titlului III al Codului fiscal 



Parlamentul adoptă prezenta lege organică. 


Articol unic. – Articolul 4 din Legea nr.1417-XIII din 17 decembrie 1997 pentru punerea în aplicare a Titlului III al Codului fiscal (Monitorul Oficial al Republicii Moldova, 1998, nr.40-41, art.290), cu modificările ulterioare, se modifică şi se completează după cum urmează: 

după alineatul (10) se introduce un nou alineat (11), cu următorul cuprins: 

"(11) Taxa pe valoarea adăugată nu se aplică la livrarea pe teritoriul Republicii Moldova a contoarelor de gaze importate conform Acordului de credit (Proiectul energetic) încheiat cu Banca Internaţională de Reconstrucţie şi Dezvoltare."

alineatele (11)-(14) devin alineatele (12)-(15);

la alineatul (14), cifrele "(11)" se substituie cu cifrele "(13)".

